[image: ]Telefon: 01 2802 300
E-pošta: info@obcina-ig.si
www.obcina-ig.si
OBČINA IG
Župan
Govekarjeva cesta 6
1292 Ig



 




PRILOGA 1

ZAPISNIK
33. REDNE SEJE OBČINSKEGA SVETA OBČINE IG 
z dne, 15. 4. 2026, ob 17. uri v dvorani Centra Ig

Prisotni svetniki: Jože Ciber, Zdravko Grmek, Alenka Jeraj, mag. Aleš Tolar, Simon Krajzel, Marija (Mojca) Kučič, Rado Lovšin, Jože Virant, Jožica Drobnič, Zuhra Jovanovič, Mira Žagar, Mirko Merzel, Anton Modic.

Ostali prisotni: Zlatko Usenik, Janez Miklič, Petra Mihelič Jakič, Katja Ivanuš, Polona Skledar, Uroš Čuden, Tanja Lenaršič, Bojana Birsa, Natalija Skok, Anita Nikolić, Zlatko Ban (SVS Draga), Ana Brancelj (SVS Gornji Ig), Andrej Žnidaršič (SVS Iška Loka), Janez Rupert (SVS Iška vas), Andreja Platnar (SVS Kot), Jure Kumše (SVS Matena), Marija Rotar (SVS Sarsko), Matija Božič (SVS Strahomer), Andrej Pikovnik (SVS Strahomer),  Aleš Franjko (SVS Škrilje), Barbara J. Poznik (SVS Visoko Rogatec), Janez Modic (SVS Vrbljene). 

Dnevni red:

1. Obravnava in potrditev dnevnega reda
2. Obravnava in potrditev zapisnika 32. seje z dne 18. 3. 2026  
3. Realizacija sklepov 32. seje z dne 18. 3. 2025 
4. Obravnava in potrditev predloga Zaključnega računa Občine Ig za leto 2025 
5. Obravnava in potrditev predloga Sprememb in dopolnitev Statuta Občine Ig 
6. Obravnava in potrditev predloga Sprememb in dopolnitev Poslovnika Občinskega sveta Občine Ig
7. Obravnava in potrditev predloga Odloka o organizaciji in delovnem področju občinske uprave Občine Ig / 2. branje 
8. Obravnava in potrditev predloga Sprememb in dopolnitev Odloka o ustanovitvi Sveta za preventivo in vzgojo v cestnem prometu
9. Seznanitev z Odlokom o prostorskem redu Občine Ig / neuradno prečiščeno besedilo 
10. Obravnava in potrditev predloga Odloka o občinskih cestah 
11. Obravnava in potrditev predloga Odloka o pogojih, postopkih in merilih za podelitev koncesije na področju upravljanja gospodarske javne službe »Urejanje in vzdrževanje občinskih cest« 
12. Obravnava in potrditev predloga Letnega programa športa v Občini Ig za leto 2026 
13. Seznanitev s Poročilom o delu SPVCP za leto 2025 in program dela za leto 2026 
14. Pobude in vprašanja

Ad 1
Dnevni red

Župan pozdravi prisotne in se predstavnikom svetov vaških skupnosti zahvali za izvedene čistilne akcije. Svetnike seznani, da potekajo zadnji dogovori za postavitev igral v okviru projekta Športajmo na Igu. Sprejeli so odločitev glede podlage za igrala, in sicer da bo zaradi lažjega vzdrževanja in višje kakovosti namesto nasutja kamenčkov izdelana betonska plošča z gumirano podlago. Vrednost investicije se poveča za 40.000 EUR. Del dodatnih sredstev se zagotavlja iz nepovratnih sredstev LEADER LAS  v višini 20.000 EUR. S strani občine bo potrebno zagotoviti še 20.000 EUR. 
Svetniki se strinjajo s predlagano odločitvijo. 
Župan predlaga v potrditev dnevni red. 
Občinski svet Občine Ig potrdi dnevni red.
Glasovanje: 13 ZA, 0 PROTI, 0 VZDRŽANIH
Ugotovi se, da je bil dnevni red soglasno sprejet.

Ad 2
Obravnava in potrditev zapisnika  32. redne seje 

[bookmark: _Hlk101267603]Župan predlaga v potrditev zapisnik 32. redne seje. 

Občinski svet Občine Ig potrdi zapisnik 32. redne seje Občinskega sveta Občine Ig. 
Glasovanje: 12 ZA, 0 PROTI, 1 VZDRŽAN (Tone Modic)
Ugotovi se, da je bil zapisnik soglasno sprejet.

Ad 3
Realizacija sklepov 32. redne seje z dne, 18. 3. 2026

Janez Miklič, direktor občinske uprave predstavi realizirane sklepe 32. redne seje Občinskega sveta Občine Ig, in sicer: 

1. Na spletni strani občine je objavljena 2. dopolnitev Načrta ravnanja s stvarnim premoženjem Občine Ig za leto 2026 .
2. Sklep o ukinitvi statusa javnega dobra 1/2026 in Sklep o ukinitvi zaznambe statusa grajenega javnega dobra lokalnega pomena bosta objavljena v Uradnem glasilu slovenskih občin. Prav tako tudi Rebalans 2 proračuna. Občina Ig je z Inštitutom za lokalno samoupravo, javne službe in javno-zasebno partnerstvo iz Maribora dne 25. 3. 2026 podpisala Pogodbo o opravljanju uradnih objav občine v Uradnem glasilu slovenskih občin in Pogodbo o ažuriranju in vzdrževanju kataloga informacij javnega značaja.
3. Odlok o organizaciji in delovnih področjih občinske uprave Občine Ig je predhodno pred sprejetjem v 2. branju obravnavala Statutarno pravna komisija. 
4. Vsi potrjeni DIIP-i so bili priloženi na javni razpis LAS-a in bodo vključeni v Rebalansu 3 proračuna za leto 2026.
5. Poročilo o delu Nadzornega odbora Občine Ig za leto 2025 je objavljeno na spletni  strani občine.

Ad 4
[bookmark: _Hlk146613019]Obravnava in potrditev predloga Zaključnega računa Občine Ig za leto 2025

Župan pojasni, da je bilo po oddaji vseh računovodskih poročil na AJPES (28. 2. 2026) in zaključnega računa na Ministrstvo za finance v sistem APPRIS (31. 3. 2026) ob pripravi zadnjega zahtevka za nepovratna sredstva iz Načrta za okrevanje in odpornost (NOO) ugotovljeno neskladje. Zadnja situacija v višini 535,76 EUR je bila namesto na proračunsko postavko 1216004 Vodovod Iška vas napačno knjižena na postavko 1215009 Kanalizacija Iška vas–Iška.
Zaradi zagotavljanja pravilnosti knjigovodskih izpisov, ki so obvezna priloga zahtevka, smo v zaključni temeljnici izvedli prerazporeditev med navedenima proračunskima postavkama in popravili Načrt razvojnih programov (NRP). Že oddanega zaključnega računa nismo spreminjali, saj popravek ne vpliva na končni rezultat, temveč zgolj na pravilno razporeditev stroškov po projektih.
 
Sklep št. 1:
Občinski svet Občine Ig  sprejme sklep, da se potrdi Zaključni račun Občine Ig za leto 2025. 
Glasovanje: 12 ZA, 0 PROTI, 1 VZDRŽANA (Mojca Marija Kučič)
Ugotovi se, da je bil sklep soglasno sprejet.

[bookmark: _Hlk101268574][bookmark: _Hlk106705470]Ad 5
Obravnava in potrditev predloga Sprememb in Statuta Občine Ig

[bookmark: _Hlk217309574]Janez Miklič, direktor občinske uprave pojasni, da so zadnje zakonodajne spremembe iz konca leta 2025, vezane na dostopnost splošnih pravnih aktov lokalnih skupnosti. V skladu z Zakonom o objavljanju v Uradnem listu Republike Slovenije je v Pravno informacijski sistem Republike Slovenije (v nadaljevanju: PISRS) vključen tudi register pravnih aktov lokalnih skupnosti (v nadaljevanju: RePALS). RePALS je zbirka podatkov o predpisih in drugih aktih lokalnih skupnosti, objavljenih v uradnem listu ali drugem uradnem glasilu v skladu z zakonom, ki ureja lokalno samoupravo, ter drugih vsebin o normativni dejavnosti lokalnih skupnosti, vsebuje pa tudi zbirko neuradnih prečiščenih besedil predpisov in drugih aktov lokalnih skupnosti. Občina opravi vnos podatkov o aktih in pripravi neuradna prečiščena besedila aktov z izpolnitvijo modulov v modularnem ogrodju za pripravo elektronskih dokumentov. V ta namen je Služba vlade RS za zakonodajo vzpostavila aplikacijo MOPED-PLUS, ki je med drugim namenjena vnosu pravnih aktov ter pripravi neuradnih prečiščenih besedil. 

Predlagane spremembe 12. in 117. člena Statuta Občine Ig spreminjajo uradno glasilo v katerem Občina Ig objavlja svoje splošne pravne akte. Po sprejetju predlaganih sprememb statuta bi občina pričela objavljati svoje splošne pravne akte v Uradnem glasilu slovenskih občin, ki ga izdaja Inštitut za lokalno samoupravo Maribor.

Inštitut za lokalno samoupravo Maribor bo po objavi splošnega ali drugega pravnega akta v Uradnem glasilu slovenskih občin poskrbel tudi za vnos le-tega v  RePALS preko aplikacije MOPED-PLUS v skladu z določili Zakona o dostopu do informacij javnega značaja, Zakona o objavljanju v Uradnem listu Republike Slovenije in Uredbe o Pravnem informacijskem sistemu Republike Slovenije ter v skladu z navodili Službe vlade RS za zakonodajo. 

Alenka Jeraj, predsednica Statutarno pravne komisije je podala poročilo o delu komisije in pojasnila, da so člani na svoji seji obravnavali predlog Sprememb Statuta Občine Ig. Izpostavila je, da je komisija besedilo ocenila kot ustrezno in ga soglasno predlagala Občinskemu svetu v dokončno potrditev.

Sklep št. 2:
Občinski svet Občine Ig sprejme osnutek Sprememb Statuta Občine Ig. 
Glasovanje:  13 ZA, 0 PROTI, 0 VZDRŽANIH 
Ugotovi se, da je bil sklep soglasno sprejet.

Sklep št. 3:
Občinski svet Občine Ig sprejme predlog Sprememb Statuta Občine Ig. 
Glasovanje:  13 ZA, 0 PROTI, 0 VZDRŽANIH
Ugotovi se, da je bil sklep soglasno sprejet.

Ad 6
Obravnava in potrditev predloga Sprememb in dopolnitev Poslovnika Občinskega sveta Občine Ig

Janez Miklič, direktor občinske uprave pojasni, da je glavni cilj predlaganih sprememb v nadaljevanju sprememba uradnega glasila Občine Ig, ki določa, da se statut in drugi predpisi občine objavijo v uradnem glasilu, ki je določen s statutom, potrebno uskladiti določila Statuta Občine Ig ter posledično tudi Poslovnika Občinskega sveta Občine Ig.

Župan pojasni, da se spremembe odloka ali drugega splošnega akta sprejema po skrajšanem postopku za manj zahtevne spremembe in dopolnila, na isti seji se opravita obe obravnavi. 

Alenka Jeraj, predsednica Statutarno pravne komisije je podala poročilo in pojasnila, da so predlog Sprememb Poslovnika Občinskega sveta Občine Ig na seji Statutarno pravne komisije obravnavali ter ga soglasno predlagala v potrditev Občinskemu svetu. 

Sklep št. 4:
Občinski svet občine Ig sprejme osnutek sprememb Poslovnika občinskega sveta Občine Ig.
Glasovanje: 13 ZA, 0 PROTI, 0 VZDRŽANIH
Ugotovi se, da je bil sklep soglasno sprejet.

Sklep št. 5:
Občinski svet Občine Ig sprejme predlog Sprememb Poslovnika Občinskega sveta Občine Ig. 
Glasovanje: 13 ZA, 0 PROTI, 0 VZDRŽANIH 
Ugotovi se, da je bil sklep soglasno sprejet.

Ad 7
Obravnava in potrditev predloga Odloka o organizaciji in delovnem področju občinske uprave Občine Ig / 2. branje

Alenka Jeraj, predsednica Statutarno pravne komisije je podala poročilo in pojasnila, da so predlog Odloka o organizaciji in delovnem področju občinske uprave Občine Ig / 2. branje na seji obravnavali ter ga soglasno predlagala Občinskemu svetu v dokončno potrditev. 

Sklep št. 6:
Občinskemu svetu Občine Ig sprejme Odlok o organizaciji in delovnih področjih občinske uprave Občine Ig. 
Glasovanje: 13 ZA, 0 PROTI, 0 VZDRŽANIH 
Ugotovi se, da je bil sklep soglasno sprejet.

Ad 8
Obravnava in potrditev predloga Sprememb in dopolnitev Odloka o ustanovitvi Sveta za preventiv in vzgojo v cestnem prometu

Župan pojasni, da se skladno s priporočili Nadzornega odbora sestava Sveta za preventivo in vzgojo v cestnem prometu Občine Ig spremeni oz. dopolni tako, da Svet sestavljajo predstavniki organov lokalne skupnosti in drugih organov, organizacij in institucij z območja lokalne skupnosti, katerih dejavnost je usmerjena k preventivi in vzgoji v cestnem prometu. 
Doda se tudi naloga Sveta za preventivo in vzgojo v cestnem prometu, in sicer, da SPVCP Občine Ig vzpostavi poseben zavihek ali ikono na občinski spletni strani za obveščanje javnosti o aktivnostih SPVCP Občine Ig in o nacionalnih akcijah AVP.

Alenka Jeraj, predsednica Statutarno pravne komisije pove, da so predlog Sprememb in dopolnitev Odloka o ustanovitvi Sveta za preventivo in vzgojo v cestnem prometu na seji Statutarno pravne komisije obravnavali in predlagajo občinskemu svetu Občine Ig Odlok o spremembah in dopolnitvah Odloka o ustanovitvi Sveta za preventivo in vzgojo v cestnem prometu Občine Ig v potrditev. 

Župan pojasni, Spremembe odloka ali drugega splošnega akta se sprejema po skrajšanem postopku za manj zahtevne spremembe in dopolnila, na isti seji se opravita obe obravnavi. 

Sklep št. 7:
Občinski svet Občine Ig sprejme osnutek Odloka o spremembah in dopolnitvah odloka o ustanovitvi Sveta za preventivo in vzgojo v cestnem prometu Občine Ig. 
Glasovanje:  13 ZA, 0 PROTI, 0 VZDRŽAN
Ugotovi se, da je bil sklep soglasno sprejet.

Sklep št. 8:
Občinski svet Občine Ig sprejme predlog Odloka o spremembah in dopolnitvah Odloka o ustanovitvi Sveta za preventivo in vzgojo v cestnem prometu Občine Ig. 
[bookmark: _Hlk227509776]Glasovanje:  13 ZA, 0 PROTI, 0 VZDRŽAN
[bookmark: _Hlk227853486]Ugotovi se, da je bil sklep soglasno sprejet.

Ad 9
Seznanitev z Odlokom o prostorskem redu Občine Ig / neuradno prečiščeno besedilo

Neuradno prečiščeno besedilo Odloka o prostorskem redu Občine Ig omogoča uporabniku, da se seznani z besedilom Odloka, ki je v veljavi na današnji dan, od prvega dne uveljavitve z vsemi spremembami.

Alenka Jeraj, predsednica Statutarno pravne komisije pove, da so Odlok o prostorskem redu Občine Ig / neuradno prečiščeno besedilo na seji Statutarno pravne komisije obravnavali in ga predlagajo Občinskemu svetu v seznanitev. 

[bookmark: _Hlk219027687]Ad 10
Obravnava in potrditev predloga Odloka o občinskih cestah

Župan pojasni, da so pripravili nov odlok o občinskih cestah, saj je trenutno veljavni odlok bil sprejet leta 1999 ter ga je potrebno uskladiti z veljavno zakonodajo. V odloku so navedene vse naloge, ki so potrebne za urejanje občinskih javnih cest. S strani NO je prejel zahtevo, da se zaradi izrednih potreb občine sprejme odlok pod hitrim postopkom. Na seji se združita prva in druga obravnava. 
Župan je v nadaljevanju izpostavil, da se v drugi polovici leta izbranemu izvajalcu izteče pogodba za izvajanje zimske službe. Objavljen bo nov razpis, na katerega se bodo, kot upa, prijavili tudi ponudniki iz lokalnega okolja.
Alenka Jeraj, predsednica Statutarno pravne komisije pove, da so predlog Odloka o občinskih cestah obravnavali in ga občinskemu svetu soglasno predlagajo v potrditev vključno s predlaganimi spremembami. 

Uroš Čuden je pojasnil, da glavna sprememba v drugem odstavku 9. člena odpravlja napako pri navedbi let, in sicer se doda beseda »oziroma«. Pravilen zapis drugega odstavka 9. člena se glasi: »Nekategorizirana cesta se lahko prenese med občinske ceste, če je bila v uporabi za javni promet in je bil ugotovljen javni interes, pod pogojem, da se prenos opravi brezplačno oziroma se za prenos dogovori primerna odškodnina, ter da je cesta geodetsko urejena in vpisana v zemljiško knjigo.« Glede 48. člena (tretji odstavek), ki določa, da na glavnih krajevnih cestah delne ali popolne zapore zaradi prireditev niso dovoljene, je Uroš Čuden pojasnil, da v občini Ig takšnih cest nimamo (imamo zgolj lokalne ceste), zato določba v odloku lahko ostane, saj nima neposrednega vpliva na trenutno stanje.

Župan je dodal, da direktor izvaja prenose zemljišč na občino. Pogoj za prenos je, da je cesta široka vsaj pet metrov in da so pridobljena soglasja vseh lastnikov.

Mira Žagar, predsednica Odbora za komunalo, infrastrukturo, varovanje okolja in prostor, je potrdila, da so predlog odloka na odboru obravnavali in ga predlagajo občinskemu svetu v potrditev.

Sklep št. 9:
Občinski svet Občine Ig sprejme osnutek Odloka o občinskih cestah. 
Glasovanje:  13 ZA, 0 PROTI, 0 VZDRŽAN
Ugotovi se, da je bil sklep soglasno sprejet.

Sklep št. 10:
Občinski svet Občine Ig sprejme predlog Odloka o občinskih cestah. 
Glasovanje:  13 ZA, 0 PROTI, 0 VZDRŽAN
Ugotovi se, da je bil sklep soglasno sprejet.

Ad 11
Obravnava in potrditev predloga Odloka o pogojih, postopkih in merilih za podelitev koncesije na področju upravljanja gospodarske javne službe »Urejanje in vzdrževanje občinskih cest«

[bookmark: _Hlk217309281]Alenka Jeraj, predsednica Statutarno pravne komisije je podala poročilo o obravnavi odloka. Izpostavila je potrebo po uskladitvi besedila z veljavno zakonodajo. V razpravi so bili izpostavljeni naslednji vsebinski poudarki:
· 21. člen: Razjasnjeno je bilo vprašanje glede vrednosti koncesije (letna raven). Pripravljavec odloka, dr. Boštjan Ferk, je potrdil, da se ta podatek ustrezno vključi v besedilo.
· 28. člen: Komisija je predlagala spremembo roka za predložitev poročila. Namesto devetmesečnega poročila se zaradi lažje izvedljivosti določi obveznost predložitve šestmesečnega poročila o poslovanju (skupaj s predlogom letnega programa investicijskega vzdrževanja), ki ga koncesionar predloži občinski upravi do 30. septembra.
· Odkup koncesije: Na vprašanje Mire Žagar je dr. Ferk pojasnil institut odkupa koncesije. Ta občini omogoča prevzem dejavnosti (npr. z ustanovitvijo javnega podjetja), pri čemer se s pogodbo uredi vprašanje odškodnine za izpad dohodka koncesionarja.
Člani statutarno pravne komisije predlagajo občinskemu svetu Občine Ig Odlok o pogojih, postopkih in merilih za podelitev koncesije na področju upravljanja gospodarske javne službe »Urejanje in vzdrževanje občinskih cest«, v potrditev, vključno s predlaganimi spremembami.

Mira Žagar, predsednica odbora za komunalo, infrastrukturo, varovanje okolja in prostor, je potrdila, da so predlog odloka obravnavali ter navedla dodatni popravek, da se pri 9. členu, kjer je navedeno, da se javni razpis objavi na Portalu javnih naročil doda, da se objavi tudi v uradnem glasilu EU, zaradi same vrednosti koncesije, saj odlok omogoča sklenitev koncesije do osem let plus podaljšanje koncesije. V tem primeru bi preseglo mejno vrednost, ki je določena za objavo v uradnem listu EU. Člani odbora predlagajo odlok občinskemu svetu v potrditev, vključno s predlaganimi spremembami. 

Župan pojasni,  da je hitri postopek za sprejem odloka predlagan zaradi izrednih in nujnih potreb občine, ki zahtevajo takojšnjo ureditev pravne podlage. V skladu s poslovnikom se na isti seji združita prva in druga obravnava predloga, pri čemer je upoštevano tudi revizijsko poročilo Nadzornega odbora. Čeprav zakonodaja dopušča podelitev koncesije za obdobje do osmih let, župan glede na trenutne negotove razmere v svetu, ki vplivajo tudi na cene storitev vzdrževanja cest, predlaga krajše obdobje, in sicer za leto ali dve. V primeru, da bi bila koncesija podeljena za polno obdobje (osem let), se jo lahko ob soglasju občinskega sveta podaljša brez novega razpisa za največ polovico prvotnega trajanja (torej za štiri leta).
Razpisna dokumentacija je pripravljena tako, da sta letno in zimsko vzdrževanje cest ločena. To omogoča večjo specializacijo izvajalcev in učinkovitost pri izvajanju del.
Predviden model izvajanja zimske službe (pluženja) je model z enim glavnim nosilcem (koncesionarjem), medtem ko ostali izvajalci v razpisu nastopajo kot nominiranci. Takšna oblika sodelovanja je ključna za lokalne podizvajalce, saj jim status nominiranca omogoča pridobivanje referenc, potrebnih za samostojne prijave na prihodnje razpise. Izvajalci, ki dela opravljajo zgolj na podlagi neposrednih pogodb, namreč ne izpolnjujejo pogojev za dokazovanje ustreznih referenc v postopkih javnega naročanja.

Sklep št. 11:
Občinski svet Občine Ig sprejme osnutek Odloka o koncesiji za opravljanje obvezne gospodarske javne službe rednega vzdrževanja občinskih cest in drugih prometnih površin v Občini Ig. 
Glasovanje:  13 ZA, 0 PROTI, 0 VZDRŽAN 
Ugotovi se, da je bil sklep soglasno sprejet.

Sklep št. 12:
Občinski svet Občine Ig sprejme predlog Odloka o koncesiji za opravljanje obvezne gospodarske javne službe rednega vzdrževanja občinskih cest in drugih prometnih površin v Občin Ig. 
Glasovanje:  13 ZA, 0 PROTI, 0 VZDRŽAN 
Ugotovi se, da je bil sklep soglasno sprejet.

Ad 12
Obravnava in potrditev predloga Letnega programa športa v Občini Ig za leto 2026

Mirko Mrzel, predsednik Odbora za družbene dejavnosti, poroča, da je dne 14. 4. 2026 med 9.00 in 10.00 uro potekala korespondenčna seja odbora. Seje se je udeležilo vseh 9 članov odbora.
Odbor je obravnaval Letni program športa Občine Ig za leto 2026. Od devetih prisotnih članov je 8 članov glasovalo za potrditev programa, ena članica odbora ni glasovala. K predloženemu programu je Športna zveza Ig podala predhodno pozitivno mnenje.

Članica odbora Zuhra Jovanovič je ob razpravi podala predlog za izboljšanje načrtovanja v prihodnje. Poudarila je, da sta bili v program vključeni dve prireditvi, o katerih člani niso bili predhodno seznanjeni, zato je zaprosila za dodatno obrazložitev. Predlagala je, da Športna zveza Ig v bodoče pripravi podrobnejši program, ki bo natančneje opredelil vsebino posameznih dogodkov v okviru letnega načrta.

Mirko Mrzel, predsednik Odbora za družbene dejavnosti pove, da člani Odbora predlagajo Občinskemu svetu Občine Ig Lenti program športa Občine Ig v letu 2026, v potrditev. 

Sklep št. 9:
Občinski svet Občine Ig  sprejme sklep o potrditvi Letnega programa  športa v Občini Ig za leto 2026. 
Glasovanje:  12 ZA, 0 PROTI, 0 VZDRŽAN Mojca Marija Kučič ne glasuje

Ad 13
Seznanitev s Poročilom o delu SPVCP za leto 2025 in program dela za leto 2026

Lilijana Mavec, predsednica SPVCP je svojo odsotnost na seji predhodno opravičila.
 Ad 14
Pobude in vprašanja

Alenko Jeraj je podala vprašanje glede datuma izteka veljavnosti pogodbe za izvajanje zimske službe.

Župan je pojasnil, da se pogodbi za letno in zimsko vzdrževanje cest iztečeta v avgustu. Ob tem je izpostavil problematiko splošnega dviga cen na trgu. Občina proučuje možnost podaljšanja obstoječih pogodb za obdobje enega leta, vendar le pod pogojem, da bi izvajalci pristali na ohranitev trenutnih pogodbenih cen.
V zvezi s tem bo občinska uprava predhodno preverila zakonsko dopustnost takšnega podaljšanja v skladu z zakonodajo o javnem naročanju. Župan je še dodal, da so v proračunu za namene letnega in zimskega vzdrževanja cest na letni ravni zagotovljena sredstva v višini 650.000,00 EUR.

Janez Rupert (SVS Iška vas) je izpostavil problematiko nujnosti popravila ceste v naselju Staje. 
Župan je v pojasnilu poudaril, da gre v tem primeru za državno cesto, ki je v pristojnosti Direkcije RS za infrastrukturo. Pojasnil je, da so s prejšnjim vodstvom pristojnega organa že dosegli dogovor o ureditvi, vendar se izvedba zaradi kasnejših sprememb ni izšla po prvotnih načrtih. Župan je ob tem k sodelovanju in pomoči pri prizadevanjih za sanacijo pozval poslanko Alenko Jeraj, da bi skupaj pospešili dialog z državo.

Simona Krajzla je zanimal status načrtovanih del na cesti v Tomišlju. 
Župan je odgovoril, da je občina s svoje strani pripravljena in trenutno čaka na podpis sofinancerskega sporazuma s strani države. Poudaril je, da so nadaljnji koraki in začetek del odvisni od odločitev pristojnih državnih organov.

Janez Rupert (SVS Iška vas) je podal pobudo za postavitev tematske informativne table ob naravnem kopališču Grabljice v Iškem vintgarju. Namen table je seznaniti obiskovalce in lokalno prebivalstvo z zgodovinskim in tehničnim pomenom te lokacije. Vsebinski poudarki table naj bi vsebovali razlago izvora poimenovanja kopališča »Grabljice«, pojasnilo pomena in funkcijo lesenih kolov, ki so vidni v vodi, ter njihova vloga v preteklosti. Postavitev table bi prispevala k ohranjanju lokalne identitete, izobraževanju obiskovalcev o kulturni in naravni dediščini Iškega vintgarja ter dodala vrednost turistični ponudbi kraja. Pove, da je napisal članek na to tematiko, ki je bil predhodno objavljen v lokalnem glasilu Mostiščar. Iz članka se lahko izlušči besedilo za izdelavo informativnih tabel. 
Župan podpira postavitev informativne table na predlagani lokaciji. 

Župan je prisotne seznanil, da je Občina Ig prejela uradno odpoved pogodbe za najem Gostišča Iški Vintgar (Iška 28). Trenutni najemnik zaključuje z dejavnostjo, odpoved pa stopi v veljavo z dnem 30. 9. 2026. Zaradi ključnega pomena gostišča za turistično ponudbo soteske župan poziva vse prisotne in lokalno skupnost k razmisleku o potencialnih primernih kandidatih za prevzem najema. Občina bo v prihodnje pripravila uradni poziv za zbiranje ponudb. Vsi, ki bi poznali zainteresirane gostince s primernimi izkušnjami za delo v specifičnem naravnem okolju prosimo, da jih spodbudite, da se prijavijo na razpis. 

Matija Božič (SVS Strahomer) poda pobudo za ureditev prometne signalizacije na cesti Staje - Vrbljene. Predlog predvideva zaris vzdolžnih talnih označb – robnih črt – ob obeh robovih vozišča na odseku v skupni dolžini približno 2 kilometra. Izvedba robnih črt je predlagana z namenom za jasno razmejitev vozišča od bankine oziroma obrobja ceste, kar je ključno predvsem v pogojih slabše vidljivosti. Definiran rob vozišča omogoča boljšo orientacijo vsem udeležencem v prometu.
Župan je pobudo sprejel in potrdil, da bo Občina poskrbela za ureditev talnih označb.

Janeza Modica (SVS Vrbljene) zanima kako napreduje obnova mostu čez Iško ter vzdrževanje igrišča v Vrbljenah. 
Župan pojasni, da so priprave na obnovo mostu čez Iško je v teku. Občina je že pridobila ponudbo za dobavo kovinskih elementov, potrebnih za konstrukcijo mostu. Trenutno se pričakuje še ponudba za leseni del. Glede vzdrževanja lokalnega igrišča župan pojasnjuje, da bo občina v okviru svojih pristojnosti zagotavljala redno košnjo travnatih površin. Obveznost občine pa ne vključuje vzdrževanja oziroma obnove igral. Poudariti velja, da igrala niso v lasti občine, zato proračunska sredstva za njihovo sanacijo ali investicijsko vzdrževanje niso predvidena. V kolikor bodo ob pregledu ugotovili, da so igrala zaradi dotrajanosti postala nevarna za uporabo, jih bo zaradi zagotavljanja varnosti uporabnikov potrebno odstraniti.

Andrej Žnideršič (SVS Iška Loka) izpostavi problematiko prometne varnosti pri vključevanju z lokalne ceste Iška Loka na regionalno Ižanko cesto in obratno. Obstoječa smerna tabla, ki označuje odsek za Iško Loko ni odsevna in je ponoči težko opazna. Zaradi pogostih prometnih nesreč v zadnjem obdobju predlagatelj prosi za varnostne izboljšave. 
Župan je pojasnil trenutno situacijo v odnosu do Direkcije RS za infrastrukturo (DRSI). Navedel je, da s strani DRSI ne bo končnih odločitev, dokler ne bodo imenovani novi vodstveni organi. Kot ključen operativni korak je izpostavil potrebo po odkupu zemljišč na območju križišča. Pridobitev zemljišč je nujen predpogoj za načrtovano razširitev križišča, ki bo omogočila varno vključevanje v promet. Smerno tablo, ki označuje odsek za Iško Loko bodo zamenjali z novo visokoodsevno tablo in s tem zagotovili boljšo opaznost odcepa v nočnem času. 

Aleš Franjko (SVS Škrilje) pove, da je bilo že večkrat obljubljeno s strani župana, da bodo opravili dogovorjena dela pri igrišču v Škriljah. Dogovorjena dela še vedno niso izvedena. 
Župan poda pojasnilo, da se zaveda, da dela niso bila opravljena v dogovorjenih rokih. Do zamud prihaja zaradi kompleksnih zapletov pri izvajanju širšega občinskega projekta "Športajmo na Igu", katerega del je tudi postavitev ograje. Težave niso omejene le na Škrilje, temveč se odražajo pri izvedbi načrtovanih del v vseh vpletenih vaseh. Kljub nezadovoljstvu z dinamiko del župan pojasnjuje, da bi enostranska prekinitev pogodbe z izvajalcem v tem trenutku ogrozila celoten projekt. Projekt je zasnovan integralno in vključuje postavitev igral v petih vaseh ter namestitev fitnes naprav na prostem. Prekinitev bi pomenila:
· izgubo načrtovanih igral in opreme za vse vključene vasi,
· nezmožnost izvedbe novega javnega razpisa in izbire novega izvajalca zaradi časovnih rokov.
Občina bo kljub težavam vztrajala pri dokončanju projekta z obstoječim izvajalcem, saj je to v trenutnih okoliščinah edini način, da vasi dejansko pridobijo načrtovano športno opremo in igrala.

Seja se je zaključila ob 18.00. 

Naslednja seja je predvidena 20. 5. 2026. 

Zapisala:									Zlatko Usenik
Petra Mihelič Jakič  							       	     župan

